آمریکا پرزیدنتی دونالد ترامپ، فدرال تحقیقات بوروسو (FBI) دیرکتورو جیمز کومی‌نین وظیفه‌سینه سون وئردی.
آغ ائودن ائدیلن آچیقلامادا، عدلیه ناظیری جف سشنز و ناظیر معاوینی رود روزنتن‌ین توصیه‌سی اوزرینه کومی‌نین وظیفه‌دن آلیندیغی بیلدیریلدی.
ترامپ، کومی‌نین وظیفه‌دن آلینماسینا "تشکیلاتا لیدرلیک ائده بیلمیه‌جگینی" سبب گؤستردی.
جیمز کومی‌نین ایسه وظیفه‌سینه سون وئریلدیگینی تلویزیون‌لاردان اؤیرندیگی بیلدیریلیر.
ترامپین سئچم کامپانیا‌لاری ایله روسیانین علاقه‌سینی آراش‌دیران اف.بی. آی اسکی مودورو کومی، هیلاری کلینتونون الکترون پوست ایسکاندا‌لی ایله باغلی سوروشدورما دا ایجرا ائتمیشدی.
عدلیه ناظیرلیگی، کومی‌نین، کلینتونون الکترون پوست ایسکاندا‌لی ایله باغلی سوروشدورما توپلوم قارشی‌سیندا مذاکیره ناظیرلیگین پرینسیپ و پروسه‌لرینه ضد داوراندیغینی ایفاده ائدیر.
کئچن هفته آمریکا سناتوسندا، سناتورلار سوروشدورمایلا باغلی سوال‌لارینی جوابلایان جیمز کومی، 2013-جی ایلین سپتامبر آییندا دؤورون پرزیدنتی باراک اوباما طرفین‌دن تعیین ائدیلمیشدی.
دموکرات پارتی ایسه روسیانین آمریکا 8 نوامبردا کئچیریلن پرزیدنت سئچمینه مداخیله‌سی ایله باغلی حیاتا کئچیریلن سوروشدورمایا موستقیل خصوصی ساوجی‌نین گتیریلمه‌سی لازیم اولدوغونو آچیقلادی.
